Andamana ralino

La Andamana ralinoFinaĵo -ino ne estas seksa markilo, sed parto de la genronomo. aŭ Kanninga ralino (Rallina canningi) estas akvobirdo de la rala familio, Rallidae. La latinlingviga epiteto canningi aludis al Charles Canning, 1a Grafo Canning (1812–1862), brita politikisto kaj Guberniestro de Barato.

Ĝi estas endemia de Andamanoj de oriente Hinda Oceano.

Taksonomio kaj sistematiko
Ĝi estis por la unua fojo priskribita kiel Andamana bendoralo Euryzona canningi fare de Blyth en la numero de 1863 de la gazeto Ibis. Poste, ĝi estis traktita kiel Andamana bendoralo Rallina canningi fare de Baker en 1929. Poste, Ripley kaj Ali retenis la sciencan nomon de Baker por la specio, kaj revenis al la ordinara nomo de Blyth. 

Aspekto
Ĉi tiu estas la plej granda Ralino, estante ĉirkaŭ 34 cm longa. Ĝi havas brilan kaŝtanan plumaron, ampleksan striecon en subaj partoj, senstriajn subvostajn kovrilojn, relative hele pomverdan bekon kaj relative longan kaj lanugan voston; kruroj kaj piedoj estas olivverdaj. Ĝi ankaŭ havas palan striecon en flugiloj limigitaj al eksteraj primaraj kaj pli grandaj kaj mezaj kovriloj. Junuloj estas pli senkoloraj kaj malpli elstare striecaj.BLI (2008) 

Aliaj similaspektaj raloj estas aliaj Ralinoj kaj la ruĝbrusta ralo Zapornia fusca. Ili estas pli malgrandaj kaj ne havas verdajn bekon kaj krurojn. Nematuraj birdoj estas entute pli senkoloraj kun la striecaj areoj malhelgrizbrunaj kun kaŝtankolora nuanco, mallarĝe striecaj malpurblankaj. Junaj birdoj estas pli palaj ol plenkreskuloj. Voĉo estas profunda kvako. Ĝi eldiras akran klakon kiel alarmvokon.

Distribuado kaj habitato
Ties natura vivejo estas marĉoj ene de subtropikaj aŭ tropikaj humidaj malaltteraj arbaroj, subtropikaj aŭ tropikaj mangrovarbaroj. Ĝi estas minacata de habitatoperdo. Ĝi estas konata de Nordaj, Mezaj kaj Sudaj Andamanaj insuloj kaj povas ekzisti sur aliaj insuloj kiel Granda Kokoso aŭ mezaj Kokosinsuloj. Ĝi antaŭe estis klasifikita kiel "datumoj nesufiĉaj" fare de la IUCN, pro la manko de fidindaj informoj pri ĝia statuso.BLI (2004) Postaj studoj montris, ke ĝi estas sufiĉe ofta en taŭga vivejo. Ezhilarasi, N; Vijayan, L (2008). Status and ecology of Andaman Crake. Submitted to Salim Ali Centre for Ornithology and Natural History, Coimbatore (Thesis).  Sekve, ĝi estis listigita kiel Malplej Zorgiga en 2017. BirdLife International taksas la populacion inter 10 000 kaj 25 000 individuoj.

Referencoj

Kategorio:Raledoj